# SBNZ – Predlog projekta

## Pet travel

Članovi tima

Marija Kastratović SW43/2017

Ana Mirkov SW72/2017

Motivacija

Većina ljudi voli da putuje, samostalno ili u društvu, svakako je potrebno to putovanje organizovati. Međutim, većina ljudi ima i svoje ljubimce pa se postavlja pitanje šta sa njima kad dođe vreme za putovanje. Ova aplikacija ima za cilj da na jednostavan način pomogne korisniku da odabere destinaciju koja je najviše u skladu sa njegovim preferencijama pri čemu pronalazi i *pet-friendly* smeštaj.

Pregled problema

Aplikacija bi omogućila predlog destinacije i smeštaja u zavisnosti od tipa putovanja(more, planina,banja,...), korisnikovih interesovanja i potreba. Nakon odabira destinacije korisnik će imati uvid u sve *pet-friendly* smeštaje na toj destinaciji, po čemu bi se naša aplikacija razlikovala od drugih aplikacija slične namene.

Metodologija rada

Očekivani ulazi u sistem bi bili odgovori na pitanja koja se tiču interesovanja korisnika, potrebe za *pet-friendly* smeštajem, tipa prevoznog sredstva kojim bi korisnik putovao do destinacije... Za odgovarajuće ulaze dobijamo izlaze iz sistema koji predstavljaju preporučene destinacije i smeštaje. U okviru sistema pored uloge korisnika postojaće i administrator sistema koji će popunjavati bazu znanja unosom novih destinacija i smeštaja. Kako bi aplikacija adekvatno funkcionisala neophodno je da korisnik odgovori na postavljena pitanja kako bi se generisale činjenice tipične za njega.

Reprezentativni primer rezonovanja

Da bi korisnik koristio aplikaciju mora se registrovati. Prilikom registracije unosi lične podatke kao što su godište, pol, radni i bračni status, tip ljubimca... Nakon uspešne registracije korisnik se prijavljuje na sistem i preporuku destinacije i smeštaja dobija odgovorom na sledeća i slična pitanja:

1)

Da li Vam smetaju visoke temperature? Ne. – Korisnik voli sunce.

Da li imate strah od vode? Ne. – Korisnik voli vodu.

Na osnovu činjenica da korisnik voli sunce i vodu postoji mogućnost da sistem kao adekvatne destinacije predloži more ili daleku destinaciju. Međutim, ukoliko korisnik sa sobom na putovanje vodi i ljubimca, a pritom je datum poslednje vakcinacije ljubimca stariji od 6 meseci, korisniku se neće preporučiti daleka destinacija već more.

2)

Nakon što je utvrđeno koja destinacija je adekvatna za trenutnog korisnika, neophodno je na toj destinaciji pronaći smeštaj za njega. Sistem će smeštaj pronaći tako što će posmatrati već postojeće korisnike koji su slični trenutnom korisniku i prioritet će davati onim smeštajima koji su od strane sličnih korisnika dobijali visoke ocene(ocene 4 i 5).

Administrator ima mogućnost generisanja izveštaja koji će mu dati informacije o:

3) PREMIUM KORISNIK – korisnik se smatra premium korisnikom ako je u poslednjih godinu dana putovao bar 6 puta i odseo u 3 različita smeštaja

4) NEAKTIVNI KORISNIK – korisnik se smatra neaktivnim korisnikom ako se registrovao pre najmanje godinu dana, a pritom u poslednjih 6 meseci nije nigde putovao

Prioritet pojedinačne destinacije se povećava u zavisnosti od toga koliko se osobine koje opisuju svaku destinaciju poklapaju sa preferencijama korisnika.

U inicijalnoj specifikaciji navele smo samo kratak niz pitanja i odgovora na osnovu kojih se generišu činjenice i aktiviraju pravila koja će u nastavku biti proširena.